cyanic-selkie/wikianc huggingface dataset:
ভারতে স্বাস্থ্য
স্বাস্থ্য শিক্ষা কর্মসূচী
কিছু সংস্থা যেমন একদিকে অভ্যন্তরীণ শহরাঞ্চলে চিকিৎসা সুবিধা প্রদান বা পরিকাঠামোগত পরিবর্তন (যেমন জল পরিস্রূতকরণ) এর পক্ষে সওয়াল করে সেবা প্রদান করছে, অন্য়দিকে নতুন সংস্থাগুলি জনগোষ্ঠীভিত্তিক স্বাস্থ্য শিক্ষা কর্মসূচির মাধ্যমে মানুষ্কে এ ব্যাপারে শিক্ষিত করার চেষ্টা করছে। পরিণতির ভয়, লিঙ্গ, দায়িত্ব এবং সামগ্রিক আর্থ-সামাজিক পরিবেশের মতো বিষয়গুলিও স্বাস্থ্য পরিষেবা সন্ধানের জন্য রোগীদের ক্ষমতা এবং ইচ্ছার উপর প্রভাব ফেলে। স্বাস্থ্য সচেতনতা কর্মসূচি বাস্তবায়ন এবং স্বাস্থ্যসেবা সম্পর্কে সাধারণ মানুষের জ্ঞান বাড়ানো কার্যত তাদের পরিষেবা গ্রহণের ক্ষমতা, রোগ প্রতিরোধ এবং চাকরি হারানো আটকানোর দক্ষতার উপর উল্লেখযোগ্য প্রভাব রাখে। উদাহরণস্বরূপ, ভারতের বিভিন্ন অঞ্চলে, জনসাধারণের সুবিধাগুলি যক্ষ্মার জন্য বিনামূল্যে চিকিৎসা সরবরাহ করা হলেও, অনেক বস্তিবাসীই এই প্রোগ্রাম সম্পর্কে সচেতনতার অভাবে ব্যয়বহুল বেসরকারি হাসপাতালে দেখাতে যান। স্বাস্থ্য বিশেষজ্ঞরা উদ্যোগ নিয়ে এই বিষয়ে বস্তিবাসী পরিবারের সাথে কথা বলার পরে, উল্লেখযোগ্য সংখ্যক বাসিন্দা বিনা ব্যয়ে চিকিৎসা পেতে বেসরকারী হাসপাতালের পরিবর্তে সরকারী সুযোগ-সুবিধার দিকে ঝুঁকছেন।
কর্মসূচী - স্বাস্থ্যপরিষেবায় অগ্রগতি সংক্রান্ত
কর্মসূচী - সংক্রামক রোগ
কর্মসূচী - অসংক্রামক রোগ
কর্মসূচী - সুপুষ্টি সংক্রান্ত
কর্মসূচী - কল্যাণমূলক
বিবিধ
৬৬২
৬৬২ গ্রেগরীয় বর্ষপঞ্জির একটি সাধারণ বছর।
পল সিমর
পল সিমর (Paul Seymour) (জন্ম ২৬শে জুলাই, ১৯৫০) প্রিন্সটন বিশ্ববিদ্যালয়ের গণিতের অধ্যাপক এবং বিশ্বের শীর্ষস্থানীয় গ্রাফ থিয়োরিস্ট বলে পরিচিত। বর্তমানে প্রিন্সটন বিশ্ববিদ্যালয়ের অধ্যাপক।
নওয়াজিশ মুহম্মদ খান
নওয়াজিশ মুহম্মদ খান ছিলেন মুঘল আমলের জাহাঙ্গীরনগরের পঞ্চম নায়েব নাজিম। তিনি মুহম্মদ রাজা নামেও পরিচিত ছিলেন।
জীবনী
তিনি তার বাবা হাজি আহমেদ ও চাচা আলীবর্দি খানের সাথে মুঘল সাম্রাজ্যের বাংলা সুবাহয়(বাংলা প্রদেশ) আসেন।তিনি ওড়িশার নায়েব নাজিম সুজাউদ্দিন খানের অধীনে কাজ করা শুরু করেন।সুজাউদ্দিন খান নবাব হলে তিনি মুর্শিদাবাদ শুল্ক বিভাগ তত্ত্বাবধায়কের দায়িত্বে কাজ করেন।তিনি আলীবর্দি খানের বড় মেয়ে মেহেরুন্নেসাকে (ঘসেটি বেগম) বিয়ে করেন।আলীবর্দি খান নবাব হলে তিনি খাস-সম্পত্তির দেওয়ান ও ঢাকার নায়েব নাজিম হিসেবে নিযুক্ত হন। তিনি হোসেন কুলী খানকে তার প্রতিনিধি নিযুক্ত করেন।অসুস্থতার কারণে তার স্ত্রী ও হোসেন কুলী খানই তার শাসনকার্য চালাতো। তাকে শাহমত জঙ্গ উপাধি দেওয়া হয়। তিনি নিঃসন্তান ছিলেন। তাই সিরাজউদ্দৌলার ভাই ইকরামউদ্দৌলাকে পালকপুত্র হিসেবে দত্তক নেন। কিন্তু সেও বসন্ত রোগে মারা যায়। ১৭৫৫ সালে তিনি মারা যান।
চর পক্ষীমারী ইউনিয়ন
চর পক্ষীমারী ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি ইউনিয়ন।
প্রশাসনিক এলাকা
গ্রাম সমূহ–
১। ডাকাতেরঘোপ
২। জংগলদী
৩। বাগলগড়
৪। টাকিমারী
৫। নন্দীর জোত
৬। ধানুরপাড়া
৭। খাসপাড়া
৮। দিকপাড়া
৯। ডাকপাড়া
১০। কুলুরচর
১১। চুনিয়ারচর
১২। কুলুরচর বেপারীপাড়া
১৩। সাতপাকিয়া।
১৪। নতুন বাগলগড়
১৫। বাগলগড় পূর্ব পাড়া
আয়তন ও জনসংখ্যা
শিক্ষা প্রতিষ্ঠান: ১. চরপক্ষীমারী উচ্চ বিদ্যালয়, শেরপুর
৩.১৯৭ নং নতুন বাগলগড় সরকারি প্রাথমিক বিদ্যালয়
৪.৬৮ নং দিকপাড়া সরকারি প্রাথমিক বিদ্যালয়
জনপ্রতিনিধি
বর্তমান চেয়ারম্যান- আকবর
প্রাক্তন চেয়ারম্যানগণের তালিকা
শিন্দান্দ জেলা
শিন্দান্দ জেলা (شينډنډ; পূর্বে সাবজোয়ার নামে পরিচিত ছিল, سبزوار) পশ্চিম আফগানিস্তানের হেরাত প্রদেশের ১৬ জেলার মধ্যে একটি জেলা। জেলাটি হেরাত প্রদেশের দক্ষিণ অংশে অবস্থান করছে। ভৌগোলিক অবস্থান অনুযায়ী পশতুন জার্গুন জেলা সীমানা উত্তর আদরাস্কান জেলা, পূর্বে ঘোর প্রদেশ এবং দক্ষিণ ও পশ্চিমে ফারাহ প্রদেশ রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১, ৭৩, ৮০০ এর মত। জেলাটির কেন্দ্রীয় শহর হচ্ছে শিন্দান্দ, যেটি মূলত সক্রিয় বাজার এলাকা অবস্থান করছে। শিন্দান্দ এয়ার বেসটি শহরের কাছাকাছি অবস্থিত। প্রধান রাস্তা হেরাত-কান্দাহার জেলাটির মধ্য দিয়ে চলে গেছে। জেরকোহ উপত্যকাটি এই জেলায় অবস্থান করছে।
লাইশরাম সরিতা দেবী
লাইশরাম সরিতা দেবী (জন্ম ১লা মার্চ ১৯৮২) হলেন মণিপুরের একজন ভারতীয় বক্সার। তিনি একজন জাতীয় চ্যাম্পিয়ন এবং লাইটওয়েট ক্লাসে প্রাক্তন বিশ্ব চ্যাম্পিয়ন। ২০০৯ সালে, তিনি তাঁর কৃতিত্বের জন্য ভারত সরকার কর্তৃক অর্জুন পুরস্কারে ভূষিত হন।
প্রাথমিক জীবন
সরিতা দেবী খুনৌ থৌবালে একটি মৈতৈ হিন্দু পরিবারে জন্মগ্রহণ করেছিলেন, তিনি ছিলেন আট ভাইবোনের মধ্যে ষষ্ঠ। তিনি বাবা-মাকে কাঠ সংগ্রহে সাহায্য করতেন এবং ক্ষেতে সাহায্য করার জন্য নিজের সময় ব্যয় করতেন। এর ফলে তাঁর মধ্যে যে সহনশক্তি তৈরি হয়েছিল, বর্তমানে সেই শক্তি তাঁকে টিঁকে থাকতে সাহায্য করে। সরিতা অষ্টম শ্রেণী পর্যন্ত ওয়াইথউ মাপাল হাইস্কুলে পড়েছিলেন এবং তারপর ম্যাট্রিকুলেশন শেষ করেন থৌবলের বাল বৈদ্য মন্দির থেকে। এরপরে নিজের ব্যস্ত বক্সিং সময়সূচী সামলানোর জন্য তিনি প্রথাগত বিদ্যালয়ে ভর্তি না হয়ে দ্বাদশ শ্রেণীর শিক্ষা লাভের জন্য একটি উন্মুক্ত বিদ্যালয়ে ভর্তি হন।
বাংলাদেশ রেলওয়ে ক্লাস ৬৬০০
বাংলাদেশ রেলওয়ে ক্লাস ৬৬০০ বাংলাদেশ রেলওয়ে কর্তৃক পরিচালিত বাংলাদেশের ব্রড গেজ (১৬৭৬ মিমি) ডিজেল–বৈদ্যুতিক লোকোমোটিভের একটি শ্রেণী। এই শ্রেণীর মোট ৪০টি লোকো ২০২১ সালে বাংলাদেশ রেলওয়ের বহরে যুক্ত হবে।
প্রস্তুতকারকের বিবরণ
৬৬০০ শ্রেণীর লোকো যুক্তরাষ্ট্রের ইলেক্ট্রো-মোটিভ ডিজেল (ইএমডি) উৎপাদন করে। এদের মডেল ইএমডি জিটি৪২এসি।
লাইশরাম সরিতা দেবী
খেলোয়াড় জীবন
মুহম্মদ আলীর কৃতিত্ব দ্বারা অনুপ্রাণিত হয়ে ২০০০ সালে সরিতা দেবী বক্সিংয়ে পেশাদার হন। পরের বছর, তিনি ব্যাংককে এশিয়ান বক্সিং চ্যাম্পিয়নশিপে ভারতের প্রতিনিধিত্ব করেন এবং নিজের ওজন শ্রেণিতে রৌপ্য পদক জিতেছিলেন। এই জয়ের পর, তিনি নতুন দিল্লিতে ২০০৬ বিশ্ব চ্যাম্পিয়নশিপে সোনা সহ বিভিন্ন টুর্নামেন্টে পদক জিতেছিলেন। ২০০৫ সালে, রাশিয়ার তৃতীয় বিশ্ব মহিলা বক্সিং চ্যাম্পিয়নশিপে ব্রোঞ্জ পদক জেতার জন্য মণিপুরের পুলিশ বিভাগ তাঁকে সাব-ইন্সপেক্টর (এসআই) পদের প্রস্তাব দেয় এবং ২০১০ সালের ফেব্রুয়ারিতে তিনি ডিএসপি পদে উন্নীত হন। তিনি গ্লাসগোতে ২০১৪ কমনওয়েলথ গেমসে রৌপ্য পদকও জিতেছিলেন।
বাংলাদেশ রেলওয়ে ক্লাস ৬৬০০
যান্ত্রিক বিবরণ
৬৬০০ শ্রেণীর লোকো বাংলাদেশের প্রথম ব্রড গেজ ইএমডি লোকো। এই লোকোগুলোতে ইএমডি ১২এন-৭১০জি৩বি-ইইএস প্রাইম মুভার ব্যবহার করা হয়েছে। এদের ক্ষমতা ৩,২৫০ অশ্বশক্তি এবং এরা সর্বোচ্চ ১২০ কিমি/ঘণ্টা পর্যন্ত চলতে পারে। এদের চাকার বিন্যাস হলো সিও-সিও। এতে থাকবে ইএম২০০০ মাইক্রোপ্রসেসর কন্ট্রোল।
শ্রেণীকরণ এবং সংখ্যায়ন
এই লোকোগুলোর সংখ্যা–সিরিজ/শ্রেণী হচ্ছে ৬৬০০, এবং এদেরকে ৬৬০১ থেকে ৬৬৪০ পর্যন্ত সংখ্যায়িত করা হবে। এদের শ্রেণী-নাম এখনও অজানা
লাইশরাম সরিতা দেবী
২০১৪ এশিয়ান গেমস বিতর্ক
লাইটওয়েট বিভাগে প্রতিদ্বন্দ্বিতা করে দক্ষিণ কোরিয়ার ইন্‌ছনে ২০১৪ সালের এশিয়ান গেমসে প্রবেশ করেন দেবী। রাউন্ড অফ ১৬ এবং কোয়ার্টার ফাইনাল উভয় ক্ষেত্রেই ৩-০ ব্যবধানে জয়ের পর, তিনি ৩০শে সেপ্টেম্বর সেমিফাইনালে দক্ষিণ কোরিয়ার পার্ক জি-না-এর মুখোমুখি হতে বক্সিং রিংয়ে প্রবেশ করেন। ম্যাচের পরে, তাঁকে ম্যাচের বিচারকদের দ্বারা ০-৩ পরাজয়ের রায় দেওয়া হয়, যা অত্যন্ত বিতর্কিত হয়ে ওঠে। প্রথম ও দ্বিতীয় রাউন্ড জুড়ে সরিতা দেবী পার্ককে প্রচুর মুষ্ট্যাঘাত করেছিলেন। এরপর তৃতীয় রাউন্ডে তিনি পার্ককে ছিটকে বাইরে ফেলে দিয়েছিলেন এবং চতুর্থ রাউন্ডও তাঁর লড়াই প্রত্যয়জনক ছিল।  এর পরে, ভারতীয় দল এই সিদ্ধান্তের বিরুদ্ধে প্রতিবাদ জানায়, যা এআইবিএ এর প্রযুক্তিগত কমিটি প্রত্যাখ্যান করেছিল। পদক প্রদান অনুষ্ঠানে, দেবী তাঁর ব্রোঞ্জ পদক গ্রহণ করতে অস্বীকার করেন এবং রৌপ্য পদক বিজয়ী পার্কের হাতে তা তুলে দেন। যদিও পরে তিনি পদক গ্রহণ করেন। এর পর এআইবিএ তাঁর প্রশিক্ষকদের সাময়িকভাবে বরখাস্ত করে। এআইবিএ তাঁকে এক বছরের নিষেধাজ্ঞা দিয়েছিল।
৬৬৩
৬৬৩ গ্রেগরীয় বর্ষপঞ্জির একটি সাধারণ বছর।
শহীদ সৈয়দ নজরুল ইসলাম মেডিকেল কলেজ
ইতিহাস
শহীদ সৈয়দ নজরুল ইসলাম মেডিকেল কলেজ ২০১১ সালে প্রতিষ্ঠিত হয়। এটি বাংলাদেশের প্রথম ভারপ্রাপ্ত রাষ্ট্রপতি সৈয়দ নজরুল ইসলামের নামে নামকরণ করা হয়।
২০১০-২০১১ সালে বাংলাদেশ সরকার দেশে স্বাস্থ্যসেবা উন্নয়নের লক্ষ্যে যশোর, সাতক্ষীরা, কিশোরগঞ্জ ও কুষ্টিয়ায় ৪ টি মেডিকেল কলেজ স্থাপনের একটি পদক্ষেপ অনুমোদন করে। জাতীয় অর্থনৈতিক পরিষদের (একনেক) কার্যনির্বাহী কমিটি প্রকল্পটি অনুমোদন দেয়। শহীদ সৈয়দ নজরুল ইসলাম মেডিকেল কলেজ প্রতিষ্ঠার জন্য বাজেট হিসাবে আনুমানিক ৫.৪৫ বিলিয়ন টাকা ব্যয়ের অনুমোদন দেয়া। প্রকল্পের মধ্যে ছয়তলা হাসপাতাল ভবন, একাডেমিক ভবনের জন্য পাঁচতলা কলেজ, নার্স প্রশিক্ষণ কেন্দ্র, শিক্ষার্থী ছাত্রাবাস, ইন্টার্নি ডাক্তারদের হোস্টেল, ডাক্তারদের ছাত্রাবাস, স্টাফ নার্সদের ছাত্রাবাস, মসজিদ, মিলনায়তন, অধ্যক্ষ ও পরিচালকদের আবাসিক ভবন, জিমনেসিয়াম ইত্যাদি স্থাপনা তৈরিসহ সরঞ্জাম সংগ্রহ, একটি মাইক্রো-বাস, দুটি অ্যাম্বুলেন্স এবং আসবাবপত্র কেনার বিষয় অন্তর্ভুক্ত ছিল।
বহিঃসংযোগ
স্বাস্থ্য অধিদপ্তর।
পুরান ঢাকা
thumb|220px|right|[[সাকরাইন, পুরান ঢাকায় পৌষ সংক্রান্তির ঘুড়ি উৎসব]] thumb|220px|right|[[শিক কাবাব]] thumb|220px|right|পুরান ঢাকার [[বাকরখানি]] thumb|220px|right|[[টমটম]] thumb|220px|right|পুরান ঢাকার [[বাহাদুর শাহ পার্ক|সম্রাট বাহাদুর শাহ পার্কে বাংলা নববর্ষ উদ্‌যাপন]] thumb|220px|right|১৮১৪ সালে চার্লস ডয়েলি কর্তৃক অঙ্কিত তাঁতি বাজারের একটি সেতু।
পুরান ঢাকা ঢাকা মহানগরীর আদি অঞ্চলটিকে বলা হয়। বাংলাদেশের অন্যান্য অঞ্চলের সাধারণ বাঙালি সংস্কৃতি থেকে এখানকার সংস্কৃতি অনেকটাই ভিন্নতর। পুরান ঢাকা পূর্ব-পশ্চিমে গেন্ডারিয়া ফরিদাবাদ থেকে হাজারীবাগ ট্যানারি মোড় পর্যন্ত এবং দক্ষিণে ঢাকা সদরঘাট থেকে নবাবপুর পর্যন্ত বিস্তৃত।
ইতিহাস পর্যবেক্ষণে জানা যায়, পুরান ঢাকা একসময় অত্যন্ত সুপরিকল্পিত, সুন্দর ও ছিমছাম একটি শহর ছিলো। কিন্তু মুঘল শাসকদের পতনের পর থেকে পুরান ঢাকা'র ভাগ্যে বিপর্যয় নেমে আসে। ব্রিটিশ শাসকরা এ শহরের কিছু দেখভাল করলেও বর্তমান সময়ের প্রশাসনযন্ত্রের অবহেলায় পুরান ঢাকা ধীরে ধীরে তার শ্রী হারিয়ে ফেলছে।
ইতিহাস
৭০০ থেকে ১২০০ খ্রিষ্টাব্দের মধ্যে পূর্ববঙ্গের ঢাকা নামক অঞ্চলটিতে বুড়িগঙ্গা নদীর তীর ঘেঁষে শহর গড়ে ওঠে। ঢাকার নামকরণের সঠিক ইতিহাস নিয়ে ব্যাপক মতভেদ রয়েছে। কথিত আছে যে, সেন বংশের রাজা বল্লাল সেন বুড়িগঙ্গা নদীর তীরবর্তী এলাকায় ভ্রমণকালে সন্নিহিত জঙ্গলে হিন্দু দেবী দুর্গার একটি বিগ্রহ খুঁজে পান। দেবী দুর্গার প্রতি শ্রদ্ধাস্বরূপ রাজা বল্লাল সেন ঐ অঞ্চলে একটি মন্দির প্রতিষ্ঠা করেন। যেহেতু দেবীর বিগ্রহ ঢাকা বা গুপ্ত অবস্থায় খুঁজে পাওয়া গিয়েছিলো তাই রাজা বল্লাল সেন মন্দিরের নাম রাখেন ঢাকেশ্বরী মন্দির। মন্দিরের নাম থেকেই কালক্রমে স্থানটির নাম ঢাকা হয়ে ওঠে। আবার অনেক ঐতিহাসিকের মতে, মুঘল সম্রাট জাহাঙ্গীর ১৬১০ খ্রিষ্টাব্দে ঢাকাকে সুবাহ্ বাংলার (বর্তমান বাংলাদেশ, ভারতের পশ্চিমবঙ্গ, বিহার, ঝাড়খণ্ড এবং ওড়িশার বেশকিছু অঞ্চল) রাজধানী রূপে ঘোষণা করেন; তখন সুবাদার ইসলাম খান আনন্দের বহিঃপ্রকাশস্বরূপ নগরে ঢাক বাজানোর নির্দেশ দেন। এই ঢাক বাজানোর কাহিনী লোকমুখে কিংবদন্তির রূপ নেয় এবং তা থেকেই নগরের নাম ‘ঢাকা’ হয়ে যায়। এখানে উল্লেখ্য যে, মুঘল সাম্রাজ্যের অধীনে কিছু সময় ঢাকা সম্রাট জাহাঙ্গীরের প্রতি সম্মান জানিয়ে জাহাঙ্গীরনগর নামে পরিচিত ছিলো। তাছাড়া ক্ষুদ্র ব্যক্তিত্বের চাঁনমাল সরদার ছিলেন ঐতিহ্যবাহী পুরান ঢাকার নারিন্দা, ওয়ারি, ধোলাইখাল, গেন্ডারিয়া, সূত্রাপুর, সদরঘাট, সিদ্দিক বাজার সহ আশেপাশের সকল অঞ্চলের দলপতি যিনি পুরনো ঢাকার উন্নয়নের লক্ষ্যে তার ও তার সমগ্র পৈতৃক সম্পত্তি ভাণ্ডার বিলীন করে দেন।
প্রশাসন
পুরান ঢাকা ঢাকা দক্ষিণ সিটি কর্পোরেশন এর অন্তর্ভুক্ত একটি অঞ্চল। পুরান ঢাকার পশ্চিমে মোহাম্মদপুর, উত্তরে ধানমন্ডি, নিউ মার্কেট, শাহবাগ, রমনা, মতিঝিল ও সবুজবাগ, পূর্বে যাত্রাবাড়ী ও শ্যামপুর এবং দক্ষিণে কামরাঙ্গীরচর থানা ও কেরানীগঞ্জ উপজেলা অবস্থিত।
যাতায়াত
পুরান ঢাকা'র সর্বাপেক্ষা জনপ্রিয় বাহন হলো রিকশা। এই প্রাচীন শহরটির যাতায়াতের পথগুলো অত্যন্ত সরু হওয়াতে রিকশা এখানকার প্রধান বাহন হয়ে দাঁড়িয়েছে। পণ্য পরিবহনের জন্য মানুষ টানা চাকা গাড়ীও রয়েছে প্রচুর। সীমিতভাবে ঘোড়ার গাড়ী বা টমটম এখনো চালানো হয়ে থাকে। এছাড়া যান্ত্রিক বাহনগুলোর মধ্যে বাস, টেম্পো, সি.এন.জি. চালিত অটোরিকশা ইত্যাদি উল্লেখযোগ্য। গুরুত্বপূর্ণ বাণিজ্যিক অঞ্চল হওয়ায় মালপত্র আনা-নেয়ার জন্য গভীর রাতে পুরান ঢাকার সড়কগুলো ট্রাকের দখলে চলে যায়।
অর্থনীতি ও বাণিজ্য
পুরান ঢাকা বাংলাদেশের প্রধানতম বাণিজ্যকেন্দ্র। এখানকার চকবাজার এলাকায় সব রকমের পণ্যসামগ্রীর পাইকারী বিপণন হয়ে থাকে। ঢাকা মহানগরীর এবং দেশের অন্যান্য অঞ্চলের বাজারগুলোর ব্যবসায়ীরা এখান থেকেই তাদের অধিকাংশ দ্রব্য ও পণ্য ক্রয় করে। মৌলভীবাজার হলো স্বল্প সময়ে পচনশীল নয়, এমন সব খাদ্যপণ্যের বৃহত্তম বিক্রয় অঞ্চল। কাওরান বাজারের বিক্রেতাগণ এখান থেকে তাদের প্রয়োজনীয় পণ্য কিনে নিয়ে যান। চামড়া শিল্প হলো বাংলাদেশে তৃতীয় সর্বোচ্চ বৈদেশিক মুদ্রা অর্জনকারী শিল্প। বাংলাদেশের বৃহত্তম এবং দক্ষিণ এশিয়ার অন্যতম প্রধান চামড়া প্রক্রিয়াকরণ অঞ্চলটি পুরান ঢাকা'র হাজারীবাগ অঞ্চলে অবস্থিত। লালবাগের পোস্তা হলো দেশের অন্যতম কাঁচা চামড়া সংরক্ষণ অঞ্চল। ইসলামপুর হলো থান কাপড়ের বৃহত্তম বিপণন অঞ্চল। এছাড়া অন্যান্য গুরুত্বপূর্ণ অর্থনৈতিক অঞ্চলগুলো হলো: নয়াবাজার, মিটফোর্ড, সিদ্দিকবাজার, আলুবাজার, নবাবপুর, পাটুয়াটুলী, সদরঘাট, বংশাল ইত্যাদি। এখানকার স্থানীয় অধিবাসীরা মূলত ব্যবসায়ী। বংশপরম্পরায় তারা ব্যবসা করে আসছে। বহিরাগত অনেক লোক এখানে চাকরি করে থাকে।
জনগোষ্ঠী ও সংস্কৃতি
পুরান ঢাকা'র অধিকাংশ স্থানীয় অধিবাসী আদি ঢাকাইয়া। এখানকার অধিবাসীগণ ঢাকা মহানগরীর অন্যান্য অঞ্চলের তুলনায় অধিকতর রক্ষণশীল। পুরান ঢাকা'র সংস্কৃতির সাথে দিল্লি'র স্থানীয় অধিবাসীদের সংস্কৃতির কিছুটা মিল খুঁজে পাওয়া যায়। এই অঞ্চলের মানুষজন কিছুটা পৃথক ধরনের ভাষায় কথা বলে। যাকে ঢাকাইয়া কুট্টি ভাষা বলা হয়। এই ভাষাতেও অনেক আরবি, ফার্সি এবং হিন্দি-উর্দু শব্দের ব্যবহার বেশি। আদি ঢাকাইয়া'রা সুব্বাসিতে ও কথা বলে থাকে।
ভবাই নৃত্য
ভবাই নৃত্য বা ভাওয়াই নৃত্য হল উত্তর ভারতের রাজস্থান রাজ্যের একটি জনপ্রিয় লোকনৃত্যের একটি ধারা। এই নৃত্যশৈলী অত্যন্ত কঠিন ও এর পরিবেশন পদ্ধতি অত্যন্ত রোমহর্ষক। এই নৃত্য পরিবেশনার সময় সময় পুরুষ বা মহিলা নৃত্যশিল্পীরা অনেকগুলি মাটির পাত্র বা পিতল/ধাতুর কলসের তাদের মাথায় রেখে একপায়ে বা এক পায়ের আঙ্গুলে ভর দিয়া ঘুরপাক খেয়ে নেচে তাদের মধ্যে ভারসাম্য বজায় রাখে এবং তারপর তলোয়ারের ধারালো ফলায়, পিতল/ধাতুর থালি (প্লেট) এর ধারালো কোনায় এবং ভাঙা কাঁচের উপর পা রেখে নৃত্য পরিবেশনা করে।
পুরান ঢাকা
জনগোষ্ঠী ও সংস্কৃতি
ঢাকাইয়া লোকেরা বুদ্ধিমান ও চতুর, কিন্তু ব্যবহারে অত্যন্ত অমায়িক হয়ে থাকেন। অতিথিদের আপ্যায়নে পুরান ঢাকা'র লোকেরা দেশে সর্বশ্রেষ্ঠ। ঢাকাইয়া পরিবারে ও মহল্লায় বয়স্ক ব্যক্তিদের অত্যন্ত সম্মান ও শ্রদ্ধা দেখানো হয়। এখানকার সংখ্যাগুরু লোকের ধর্ম ইসলাম। তারা ঢাকা'র অন্য অঞ্চলের মানুষের তুলনায় অধিকতর ধর্মসচেতন। প্রায় প্রতিটি মহল্লায় একটি অথবা দু'টি করে মসজিদ রয়েছে। এর কারণেই ঢাকাকে 'মসজিদের নগরী' বলা হয়ে থাকে। পুরান ঢাকায় হিন্দু ও ঈসায়ী (খ্রিষ্টান), এ দুই সম্প্রদায়ের লোকজনও রয়েছেন।
ভবাই নৃত্য
ভারতের প্রথম ভবাই নৃত্যশিল্পী ছিলেন শ্রীমতি কৃষ্ণা ব্যাস ছাঙ্গানি, যিনি রাজস্থানের যোধপুরে জন্মগ্রহণ করেছিলেন।
পুরান ঢাকা
উৎসব
ঈদুল ফিতর, ঈদুল আযহা ও শবে বরাত পুরান ঢাকার প্রধান ধর্মীয় উৎসব। পহেলা বৈশাখ ও এখানে সাড়ম্বরে পালিত হয়। পৌষ সংক্রান্তির দিনে লোকজন ঘুড়ি উৎসবে মেতে ওঠে। প্রতিবছর ১৪ বা ১৫ই জানুয়ারি এ উৎসব পালিত হয়। প্রাতিষ্ঠানিকভাবে হাজারীবাগ লেদার টেকনোলজি কলেজ মাঠে এবং স্বতঃস্ফূর্তভাবে মধ্য পুরান ঢাকা'র প্রায় প্রতিটি বাড়ির ছাদে ঘুড়ি উড়ানো হয়। উত্তর ভারতীয় এ ঘুড়ি উৎসবটিকে স্থানীয়রা 'সাকরাইন' নামে অভিহিত করে। এছাড়া ১০ মহররম এখানে সাড়ম্বরে শিয়া রীতিতে আশুরা উদ্‌যাপন করা হয়।
ভবাই নৃত্য
নৃত্য পরিবেশনার সময় ঘোমটা পরিহিত মহিলা নৃত্যশিল্পীরা তাদের মাথায় প্রায় ২২ টি কলস পরপর সাজিয়ে রাখে। এই ২২ টির মধ্যে ৯ টি কলসে আগুন জ্বালানো হয়। সেই জ্বলন্ত কলস ও বাকি সকল কলস মাথায় নিয়ে নৃত্যশিল্পী বাজনার তালে তালে কোনও ধারালো বস্তু যেমন তলোয়ারের ধারালো ফলা, পিতল বা যেকোনো ধাতুর থালার ধারালো কোনা অথবা ভাঙা কাঁচের উপর নৃত্য পরিবেশনা করে। নৃত্যকালে মস্তকে স্থাপিত কলসগুলি যাতে পড়ে না যায় তার জন্য তাদের মধ্যে ভারসাম্যও বজায় রাখতে হয়। এই বিপজ্জনক ও ক্ঠিন নাচের শৈলী দর্শকদের মনে তুমুল উত্তেজনা সৃষ্ট করে তার মনোরঞ্জন করে।
পুরান ঢাকা
সামাজিক ব্যবস্থা
ঢাকা মহানগর সমিতি নামে একটি প্রতিষ্ঠান স্থানীয় ঢাকাইয়াদের স্বার্থ সংরক্ষণে বিশেষ ভূমিকা পালন করে। পুরান ঢাকার কিছু মহল্লায় পঞ্চায়েত ব্যবস্থা বিদ্যমান আছে। এসব পঞ্চায়েতের প্রধানদের সরদার বলা হয়। বেশ ক'জন জীবিত ও মৃত উল্লেখযোগ্য সরদারগণ হলেন - সিদ্দিক সরদার,আলহাজ্ব গণি সরদার, মাজেদ সরদার, সোরাজ সরদার, পিয়ারু সরদার, আলহাজ্ব খলিলুর রহমান সরদার, আলম সরদার, কাদের সরদার, বেল্লাল সরদার, সাহাবুদ্দিন সরদার ও আরো অনেকে। তারা বিভিন্নসময় পুরান ঢাকা'র সামাজিক বিভিন্ন ক্ষেত্রে গুরুত্বপূর্ণ অবদান রেখেছেন এবং এখনো রাখছেন। thumb|220px|বুড়িগঙ্গা থেকে নর্থব্রুক হল, ১৯০৪ খ্রিস্টাব্দ।
ভবাই নৃত্য
মহিলা নৃত্যশিল্পীদের নাচের সময় পুরুষ শিল্পীরা সুরেলা গান গেয়ে এবং পাখোয়াজ, ঢোলক, ঝাঁঝর, সারেঙ্গী ও হারমোনিয়াম ইত্যাদি বাদ্যযন্ত্র বাজিয়ে নাচে সংগত করে।
পুরান ঢাকা
শিক্ষা প্রতিষ্ঠান
পুরান ঢাকা'র উল্লেখযোগ্য শিক্ষা প্রতিষ্ঠানগুলো হল জগন্নাথ বিশ্ববিদ্যালয়, কবি নজরুল সরকারি কলেজ, সরকারি শহীদ সোহরাওয়ার্দী কলেজ, স্যার সলিমুল্লাহ মেডিকেল কলেজ, ঢাকা কলেজিয়েট স্কুল, সেন্ট গ্রেগরিজ হাই স্কুল অ্যান্ড কলেজ, ইন্সটিটিউট অব লেদার টেকনোলজি, ঢাকা বিশ্ববিদ্যালয় (সাবেক বাংলাদেশ কলেজ অব লেদার টেকনোলজি), পোগোজ স্কুল, তিব্বিয়া হাবিবিয়া ইউনানী মেডিকেল কলেজ, আরমানিটোলা সরকারি উচ্চ বিদ্যালয় সরকারি শহীদ সোহরাওয়ার্দী কলেজ ইত্যাদি
ভবাই নৃত্য
ইতিহাস
ঐতিহ্যগতভাবে, রাজস্থানের জাট, ভীল, রায়গড়, মীনা, কুমহার এবং কালবেলিয়া সম্প্রদায়ের মহিলা শিল্পীরা নৃত্যের এই বিশেষ ধারার উদ্ভাবক। এই সম্প্রদায়ের মহিলারা মাথায় একের পর এক ঘড়া সাজিয়ে মরু অঞ্চলের দূরদূরান্ত থেকে জল নিয়ে আসত। মনে করা হয় তাদের এই দক্ষতাকে কাজে লাগিয়েই তারা এই নৃত্যশৈলীর উদ্ভাবন করেছে।
পুরান ঢাকা
দর্শনীয় স্থানসমূহ
পুরান ঢাকায় অনেক দর্শনীয় স্থান রয়েছে যাদের ঐতিহাসিক গুরুত্ব দেশ-বিদেশের মানুষকে টেনে আনে। সদরঘাটে লঞ্চ আগমন ও প্রস্থান এবং ডিঙ্গী নৌকার উত্তাল অবস্থা আকর্ষণীয়।
thumb|220px|right|লালবাগের কেল্লা
বাণিজ্যিক নাম (প্রকাশনী)
কোনও গ্রন্থ প্রকাশনীর বাণিজ্যিক নাম বলতে প্রকাশনীটি যে নামের অধীনে কোনও গ্রন্থ বা রচনাকর্ম প্রকাশ করে, অর্থাৎ যে নামটি গ্রন্থের মলাটে বা ভেতরে মুদ্রিত হয়, তাকে বোঝায়। একটিমাত্র প্রকাশনী একাধিক বাণিজ্যিক নামের অধীনে প্রকাশনা করতে পারে। এক্ষেত্রে বাজারের ভিন্ন ভিন্ন খণ্ডাংশের তথা ভিন্ন ভিন্ন ভোক্তাশ্রেণীর কাছে বিপণনের উদ্দেশ্যে প্রায়শই একেকটি বাণিজ্যিক নামকে মার্কার মতো ব্যবহার করা হয়।
প্রকাশনীর বাণিজ্যিক নামের সাধারণত একটি সুসংজ্ঞায়িত লক্ষ্য থাকে। কোনও কোনও ক্ষেত্রে বৃহত্তর কোনও প্রকাশনী অপেক্ষাকৃত ক্ষুদ্রতর কোনও প্রকাশনীকে কিনে নিলে ক্ষুদ্রতর প্রকাশনীগুলির নামগুলিকে বাণিজ্যিক নাম হিসেবে রেখে দেওয়া হয়। যেমন নিউইয়র্কভিত্তিক প্রকাশনী ভাইকিং প্রেস ১৯২৫ সালে একটি স্বতন্ত্র প্রকাশনী হিসেবে যাত্রা শুরু করলেও ১৯৭৫ সাল থেকে এটি পেঙ্গুইন গ্রুপ নামক প্রকাশনী সংস্থার মালিকানাধীন প্রতিষ্ঠানে পরিণত হয়। তবে এটি এখন পেঙ্গুইনের অধীনস্থ একটি বাণিজ্যিক নাম, যার লক্ষ্য "কঠোরভাবে সীমিত একটি তালিকার উন্নত বাস্তব তথ্যভিত্তিক রচনাবলি (নন-ফিকশন), যেমন আত্মজীবনী, ইতিহাস ও সমসাময়িক ঘটনাবলির উপরে লিখিত রচনা এবং ক্ষণস্থায়ী আগ্রহের জনপ্রিয় কল্পসাহিত্যের বদলে দীর্ঘস্থায়ী গুরুত্বের কল্পসাহিত্য প্রকাশ করা।"
ইংরেজিভাষী পরিমণ্ডলে প্রকাশনীর বাণিজ্যিক নামকে ইমপ্রিন্ট (imprint) বলা হয়ে থাকে।
ওয়েব্যাক মেশিন
ওয়েব্যাক মেশিন  হল ওয়ার্ল্ড ওয়াইড ওয়েব এবং অন্যান্য ইন্টারনেট তথ্যের একটি ডিজিটাল আর্কাইভ। এটি ২০০১ সালে সান ফ্রান্সিসকো, ক্যালিফোর্নিয়া, মার্কিন যুক্তরাষ্ট্র ভিত্তিক  একটি অলাভজনক প্রতিষ্ঠান ইন্টারনেট আর্কাইভ কর্তৃক চালু হয়।
ইতিহাস
ইন্টারনেট আর্কাইভ ২০০১ সালের অক্টোবরে ওয়েব্যাক মেশিন চালু করে।  এটি ব্রুস গিলিয়েট ও ব্রেওস্টার কেলি কর্তৃক প্রতিষ্ঠিত হয় এবং আলেক্সা ইন্টারনেট উপাদান দ্বারা নিয়ন্ত্রিত হয়।
স্টোরেজ
২০০৯ সাল পর্যন্ত, ওয়েব্যাক মেশিনে প্রায় তিন পেটাবাইট তথ্য সংরক্ষিত হয়েছে এবং প্রতিটি মাসে যা প্রায় ১০০ টেরাবাইট হারে বৃদ্ধি পাচ্ছে। ২০০৩ সালে এ বৃদ্ধির হার ছিল মাসে ১২ টেরাবাইট। এসব তথ্য ক্যাপরিকর্ন টেকনোলজি কর্তৃক তৈরিরকৃত পেটাবক্স র‌্যাক সিস্টেমে সংরক্ষিত রাখা হয়।
৬৬৪
৬৬৪ গ্রেগরীয় বর্ষপঞ্জির একটি অধিবর্ষ।
বের্নহার্ট রিমান
thumbnail|200px|বের্নহার্ট রিমান জর্জ ফ্রেডরিক বার্নার্ড রিম্যান (Georg Friedrich Bernhard Riemann) (১৭ই সেপ্টেম্বর, ১৮২৬ - ২০শে জুলাই, ১৮৬৬) বিখ্যাত জার্মান গণিতবিদ যিনি বিশ্লেষণী ও অন্তরকলনীয় জ্যামিতিতে মৌলিক অবদানের জন্য পরিচিত। তার প্রস্তাবিত রিমান প্রতিপাদ্য গণিতের সবচেয়ে কঠিন সমস্যাগুলির অন্যতম, যার সমাধান এখনও হয়নি।
রিমান হাজার বছরের জ্যামিতির ধারনায় ব্যাপক পরিবর্তন আনেন এবং সেই সময়ে জ্যামিতির মাধ্যমেই প্রকৃতির নিয়মগুলোকে একীকরণের চেষ্টা করে গেছেন। আমরা বর্তমান সময়ে আইন্সটানের সাধারণ আপেক্ষিকতা থেকে জানি মহাকর্ষ হল স্থান-কালের বক্রতার ফল। এই সিদ্ধান্ত সম্ভব হয়েছে রিমানের কাজের ফলেই। রিমানের কাছে বল(Force) হলো জ্যামিতির বহিঃপ্রকাশ (Force=Geometry) । এই ধারণার মাধ্যমেই তিনি প্রকৃতির সকল বলকে একীভবনের চেষ্টা করেছিলে। রিমান তার এই জ্যামিতির ধারণা প্রকাশ করেছিলেন ১৮৫৪ সালে। তার ঠিক ৬১ বছর পর ১৯১৫ সালে আইনস্টাইন প্রকাশ করলেন আপেক্ষিকতার সাধারণ তত্ত্ব অনেকটাই রিমানের জ্যামিতি বিষয়ক কাজ দ্বারা প্রভাবিত ছিল।
৬৬৫
৬৬৫ গ্রেগরীয় বর্ষপঞ্জির একটি সাধারণ বছর।
শার্ট
250px|thumb|upright| সেমি-ফর্ম্যাল শার্ট পরিহিত পুরুষ
শার্ট (ইং: Shirt) ঊর্ধ্বাঙ্গের পরনের একটি পোশাক। প্রকৃতপক্ষে শার্ট ছিল কেবলমাত্র পুরুষদের পরিধেয় একটি অন্তর্পোশাক। পরে আমেরিকান ইংরেজিতে সকল প্রকার ঊর্ধ্বাঙ্গের পরিধেয় শার্ট নামে অভিহিত হতে থাকে। এমনকি সোয়েটার, কোট বা ব্রাসিয়ারের মতো পোশাকও শার্ট হিসেবে আখ্যা পায়। মহিলাদের পোশাকটি টপ নামে অভিহিত হয়। ব্রিটিশ ইংরেজিতে শার্ট বলতে বিশেষত কলার, কাফযুক্ত স্লিভ ও বোতাম দ্বারা লম্বভাবে খোলার যোগ্য এক পোশাককে চিহ্নিত করা হয়। এই পোশাকটি আমেরিকান ইংরেজিতে বটন শার্ট বা ড্রেস শার্ট নামে পরিচিত।
হামালা, বাহরাইন
হামালা ( الهملة  পারস্য উপসাগরের একটি দ্বীপ, তবে বাহরাইন রাজ্যে অবস্থিত একটি গ্রাম।
বাটেলকো, বাহরাইনের প্রধান টেলিযোগাযোগ কোম্পানি, এর সদর দপ্তর রয়েছে হামালায়।
চর মোচারিয়া ইউনিয়ন
চর মোচারিয়া ইউনিয়ন বাংলাদেশের ময়মনসিংহ বিভাগের শেরপুর জেলার শেরপুর সদর উপজেলার অন্তর্গত একটি।
প্রশাসনিক এলাকা
গ্রাম সমূহ– ১.হরিণধরা ২.মুন্সীরচর ৩.নলবাইদ ৪.কেন্দুয়ারচর ৫.চর বাবনা ৬.মাঝপাড়া ৭.টালিয়াপাড়া ৮.টানকাছাড় ৯.পুরানপাড়া
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান- এস,এম সাব্বির আহম্মেদ খোকন
প্রাক্তন চেয়ারম্যানগণের তালিকা
মো খোরশেদুজ্জামান
প্রাক্তন মহিলা ভাইস চেয়ারম্যানগণের তালিকা
মোছা: মমেনা বেগম, (১৯৯৭ -২০০২) বাসা- মিজান পল্লী, নন্দীর পাড়া।
লাসলো লোভাশ
লাসলো লোভাস হাঙ্গেরীয় গণিতবিদ ও তাত্বিক কম্পিউটার বিজ্ঞানী। লোভাশ বর্তমানে মাইক্রোসফট রিসার্চ-এ কর্মরত। কম্বিনেটোরিক্স, কম্প্লেক্সিটি তত্ব, সম্ভাবনা ও অপটিমাইজেশন সহ গণিতের বিভিন্ন শাখায় তাঁর অবদান আছে।
বই
তিনি নিম্নোক্ত বই সমূহ লিখেছেন অথবা সম্পাদনা করেছেন:
রাজহাঁস
রাজহাঁস বা রাজহংস (Anseriformes) (আন্সারিফর্মিস) বর্গের অ্যানাটিডি গোত্রের বৃহত্তম একদল সদস্য। সাধারণত তিনটি গণের সদস্যদের রাজহাঁস বলে অভিহিত করা হয়: আন্সের (ধূসর রাজহাঁস), ব্রান্টা (কালো রাজহাঁস) and চেন (সাদা রাজহাঁস)। কিছু হাঁসকে অনেকসময় রাজহাঁস বলে অভিহিত করা হয়, যেমন কয়েক প্রজাতির চখাচখির (shelducks) নামের সাথে রাজহাঁস জুড়ে দেওয়া হয়েছে। এছাড়া মরালরা (swan) রাজহাঁস ও সাধারণ হাঁসের তুলনায় যথেষ্ট বড়। এরা রাজহাঁস নয়, তবে এদের দূর আত্মীয়।
হাঁস শব্দটি এসেছে সংস্কৃত হংস থেকে। বৃহদাকার হাঁস বলে এর নাম রাজহংস। সংস্কৃত হংস ও ল্যাতিন অ্যানসা শব্দদুটি একই উৎস হতে এসেছে। অ্যানসা মানে হাঁসের গলার মত বাঁকানো ফাঁস। অ্যানসেরিফর্ম মানে হংসপ্রতিম বা হাঁসের ন্যায়। রাজহাঁস বিশাল আকৃতির হয় এবং মাথায় হালকা মুকুট ধরনের থাকে। এরা আকারে যেমন বড় এদের গলা ও বেশ বড়।
এরা সাধারণ হাঁসের মত শব্দ করেনা, মানুষকে তাড়া করতে দেখা যায় ও দল বেধে চলা ফেরা করে। রাজহাঁস দম্পতি সাধারণত সারাজীবনের জন্য জোট বাঁধে, তবে কখনো কখনো প্রজনন অক্ষমতার বা বাসা বাঁধতে ব্যর্থতার কারণে এদের বিচ্ছেদও ঘটতে পারে। এরা এক এক বারে তিন থেকে আটটি ডিম পাড়ে।
চারকুলা
চারকুলা হল উত্তর প্রদেশের ব্রজ অঞ্চলে পরিবেশিত একটি বিশেষ জনপ্রিয় লোক নৃত্য শৈলী।
এই নৃত্যে, পর্দানশীন মহিলারা তাদের মাথায় বৃহৎ বহু-স্তরযুক্ত বৃত্তাকার কাঠের পিরামিড নিয়ে ভারসাম্য বজায় রেখে কৃষ্ণের ভজনসংগীতে নৃত্য পরিবেশনা করে। প্রতিটি পিরামিডে সর্পিলভাবে ১০৮ টি আলোকিত তেলের বাতি সাজানো থাকে। এটি বিশেষভাবে হোলির পরে তৃতীয় দিনে সঞ্চালিত হয়। প্রচলিত বিশ্বাস অনুসারে সেই দিন শ্রী রাধার জন্ম হয়েছিল।
শোনা যায় যেদিন শ্রী রাধিকার জন্ম হয়েছিল সেদিন আনন্দে উৎফুল্ল হয়ে শ্রী রাধার জন্মের কথা সকল ব্রজবাসীকে জানানোর জন্য তার ঠাকুমা মস্তকে চারকুলা ধারন করেই ঘর থেকে ছুটে বের হয়ে যান। তারপর থেকেই চরকুলা ব্রজভূমির একটি জনপ্রিয় নৃত্যশৈলী হয়ে উঠেছে এবং বিভিন্ন উৎসবের দিনে, বিশেষত শ্রী রাধার জন্মোৎসব ও হোলিতে এই নৃত্য পরিবেশিত হয়।
চারকুলা উত্তরপ্রদেশের ব্রজভুমির লোকনৃত্য। উত্তরপ্রদেশের ব্রজ অঞ্চলের সংস্কৃতি ওতপ্রোতভাবে ভগবান শ্রীকৃষ্ণ ও তার লীলার সাথে জড়িত। চারকুলা নৃত্যও তার থেকে আলাদা নয়। একটি ভিন্ন লোককথা থেকে চারকুলা নাচের আরেকটি উৎপত্তির কথা শোনা যায় যা ভগবান শ্রী কৃষ্ণের সাথে সম্পর্কিত। এই কাহিনী অনুসারে ভগবান শ্রী কৃষ্ণ যখন দেবরাজ ইন্দ্রের উপর জয়লাভ করেন তখন সেই বিজয় উৎসব আনন্দের সাথে উদযাপন করার জন্য ব্রজভুমির গোপালক সম্প্রদায়ের মহিলারা এই চারকুলা নৃত্য পরিবেশন করেন। এই নৃত্য, তাই আনন্দ, হর্ষ ও উল্লাসের প্রতীক হিসাবে চিহ্নিত। ভগবান কৃষ্ণ গোবর্ধন পর্বত উত্থাপন করে ব্রজভুমিকে ইন্দ্রের প্রবল বর্ষার হাত থেকে রক্ষা করেছিলেন। সেই গোবর্ধন পর্বতের প্রতীক স্বরূপ ব্রজের নৃত্যরত মহিলারা ৫০ কিলো ওজনের চারকুলা তাদের মাথায় স্থাপিত করে নৃত্য প্রদর্শন করেন।
সাদাচিবুক তিতির
সাদাচিবুক তিতির (Arborophila atrogularis) Phasianidae গোত্রের অন্তর্গত পাখির একটি প্রজাতি। এর ইংরেজি নাম White-cheeked Partridge বা White-cheeked Hill Partridge। এরা বাংলাদেশ, ভারত, মিয়ানমার ও চীনের স্থানীয় পাখি। আই. ইউ. সি. এন. এই প্রজাতিটিকে Near Threatened বা প্রায়-বিপদগ্রস্ত বলে ঘোষণা করেছে। বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
আবাসস্থল
সাধারণত আর্দ্র চিরসবুজ ও মিশ্র চিরসবুজ বন এদের আবাসস্থল। বাংলাদেশের উত্তর-পূর্বাঞ্চলীয় বনাঞ্চলগুলোতে এদের দেখা যায়। পার্বত্য চট্টগ্রামের চিরসবুজ বনেও এরা থাকতে পারে। ভারতের মেঘালয়, আসাম, ত্রিপুরা, অরুণাচল প্রদেশ আর মণিপুরের বনাঞ্চলে এদের প্রায়ই দেখা যায়। চীনের ইউনান প্রদেশের পশ্চিমে ইংজিয়াং থেকে সালউইন নদীর পশ্চিম পর্যন্ত এদের বিস্তৃতি। মিয়ানমারে একসময় ব্যাপকহারে সাদাচিবুক তিতির দেখা গেলেও বর্তমানে সেখানে এদের অবস্থা বেশ করুণ।
বর্ণনা
দেখতে এরা বটেরার (কোয়েল) মত, তবে বড়। পিঠ হলদে সবুজাভ ধূসর। কপাল, চিবুক ও ভ্রু সাদা। কালো মুখোশের মত থাকে। গলায় ও বুকের সামনের দিকে কালো ডোরা থাকে। পেট ও পার্শ্বদেশ ধূসর, রক্তিম নয়। চোখ, অন্য রঙের ফোঁটাযুক্ত ডানা ও পা লালচে। পিঠ আঁশের মত পালক দ্বারা আবৃত। এদের দৈর্ঘ্য কমবেশি ২৮ সেন্টিমিটার। সাদাচিবুক তিতির নাদুস-নুদুস, পা দেহের পেছনদিকে হওয়ার ফলে মনে হয় এ পাখির দেহ খাড়া কাঠির উপর বসানো।
কমে যাওয়ার কারণ
ব্যাপকহারে আবাসন ধ্বংস ও বনাঞ্চল কেটে চাষাবাদের ফলে সাদাচিবুক তিতিরের অস্তিত্ব সর্বত্রই হুমকির মুখে পড়েছে। এছাড়া মাংসের জন্য শিকারও এদের অস্তিত্ব-ঝুঁকির অন্যতম কারণ।
মুহাম্মদ আল মুনহালি
মুহাম্মদ সালিহ বারকিশ জারাল্লা আল মুনহালি (محمد صالح برغش جار الله المنهالي‎, Mohammed Al-Menhali; ২৭ অক্টোবর ১৯৯০; মুহাম্মদ আল মুনহালি নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব আল ওয়াহদা এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।
আমিরাতি ফুটবল ক্লাব আল জাজিরার যুব পর্যায়ের হয়ে খেলার মাধ্যমে মুনহালি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১০–১১ মৌসুমে, আমিরাতি ক্লাব আল জাজিরার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল জাজিরার হয়ে তিন মৌসুম অতিবাহিত করার পর ২০১৩–১৪ মৌসুমে তিনি বানিয়াসে যোগদান করেছেন। ২০১৪–১৫ মৌসুমে, তিনি বানিয়াস হতে আমিরাতি ক্লাব আল ওয়াহদায় যোগদান করেছেন।
মুনহালি ২০১৭ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ২১ ম্যাচে অংশগ্রহণ করেছেন।
প্রারম্ভিক জীবন
মুহাম্মদ সালিহ বারকিশ জারাল্লা আল মুনহালি ১৯৯০ সালের ২৭শে অক্টোবর তারিখে সংযুক্ত আরব আমিরাতের দুবাইয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
২০১৭ সালের ১৭ই ডিসেম্বর তারিখে, ২৭ বছর, ১ মাস ও ২০ দিন বয়সে, ডান পায়ে ফুটবল খেলায় পারদর্শী মুনহালি ইরাকের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি সংযুক্ত আরব আমিরাত ১–০ গোলের ব্যবধানে জয়লাভ করেছিল। সংযুক্ত আরব আমিরাতের হয়ে অভিষেকের বছরে মুনহালি সর্বমোট ৪ ম্যাচে অংশগ্রহণ করেছেন।
ভান্ডারবাড়ী ইউনিয়ন
ভান্ডারবাড়ী ইউনিয়ন বাংলাদেশের বগুড়া জেলার ধুনট উপজেলার একটি ইউনিয়ন।
আয়তন
এই ইউনিয়নের মোট আয়তন ২২.৯৫ বর্গকিলোমিটার।
জনসংখ্যা
এই ইউনিয়নের মোট জনসংখ্যা ২৯,১৫৭ জন।
প্রশাসনিক কাঠামো
এই ইউনিয়নে ১৫টি গ্রাম ও ৯টি মৌজা রয়েছে। গ্রামগুলো হলো:
শিক্ষা ব্যবস্থা
ইউনিয়নের সাক্ষরতার হার ২১.৪%
হাট-বাজার
এই ইউনিয়নে দুটি হাট-বাজার রয়েছে।
জনপ্রতিনিধি
ইউনিয়নের বর্তমান চেয়ারম্যান বেলাল হোসের বাবু।
অলিম্পিক চিহ্ন
অলিম্পিক চিহ্নগুলি কিছু আইকন, পতাকা এবং চিহ্ন যা আন্তর্জাতিক অলিম্পিক কমিটি (আইওসি) কর্তৃক ব্যবহৃত হয় অলিম্পিক গেমসকে উন্নীত করতে। কিছু চিহ্ন - যেমন মশাল, তূর্যনিনাদ ও থিম, সাধারণত শুধু অলিম্পিক প্রতিযোগিতার সময়ই ব্যবহার হয়, কিন্তু পতাকাগুলি সারা বছর ধরে দেখা যায়।
আদর্শবাণী
অলিম্পিক খেলার আদর্শবাণী Citius, Altius, Fortius (সিটিয়াস, অল্টিয়াস, ফোরটিয়াস) । এই লাতিন বাক্যের অর্থ "দ্রুততর, উচ্চতর, শক্তিশালী"। এটি ১৮৯৪ সালে আন্তর্জাতিক অলিম্পিক কমিটি র গঠনকালে পিয়ের দে কোবার্টিন কর্তৃক প্রস্তাব হয়েছিল। কোবার্টিন বাণীটি তাঁর ডমিনিকান পুরোহিত বন্ধু হেনরি ডিডন, একজন ক্রীড়া-কৌতূহলী ব্যক্তির থেকে ধার করেছিলেন। কোবার্টিনের কথায় - "এই তিনটি শব্দ ক্রীড়াজগতের নৈতিক সৌন্দর্য প্রকাশ করে। খেলাধুলোর সৌন্দর্য অতুলনীয় ও অবর্ণনীয়।" বাণীটি ১৯২৪ সালে প্যারিস অলিম্পিক গেমসে চালু করা হয়। আরেকটি কম ব্যবহৃত কিন্তু সুপরিচিত বাণী - "জেতার চেয়ে অংশ নেওয়া অনেক বেশি গুরুত্বপূর্ণ"। এটিরও স্রষ্টা কোবার্টিন। কোবার্টিন এই উক্তিটি পান পেনসিলভেনিয়ার বিশপ দ্বারা একটি নৈতিক বক্তৃতায়, ১৯০৮ সালের লন্ডন গেমসে।
চাকতি (রিংস)
রিংসগুলি হল সাদা পটভূমির উপর নীল, হলুদ, কালো, সবুজ ও লাল রঙের পাঁচটি পরস্পর-আলিঙ্গনাবদ্ধ চাকতি, যা অলিম্পিক রিংস নামে অধিক পরিচিত। চিহ্নটি ১৯১২ সালে দে কোবার্টিন তৈরী করেন। প্রচলিত কথা অনুসারে তিনি এশিয়া, আফ্রিকা, আমেরিকা, অস্ট্রেলিয়া ও ইউরোপ - এই পাঁচটি মহাদেশকে একসাথে দেখিয়েছেন এই চিহ্নে। তাঁর কথা অনুযায়ী পতাকার ছয়টি রঙ (সাদা পটভূমিকেও ধরা হচ্ছে) অংশীদারী সমস্ত দেশকে দেখায়। প্রাথমিক ভূমিকায়, কোবার্টিন Olympique (অলিম্পিক) -এর অগাস্ট ১৯১২ সংস্করণে লিখেছেন:
"...ছয়টি রং পতাকায় এমন ভাবে উপস্থিত যে কয়েকটি ব্যতিক্রম ছাড়া সবকয়টি দেশকে প্রতিনিধিত্ব করে। সুইডেনের নীল ও হলুদ, গ্রীসের নীল ও সাদা, ফ্রান্স, ইংল্যান্ড, মার্কিন যুক্তরাষ্ট্র, জার্মানি, বেলজিয়াম, ইটালি এবং হাঙ্গারির ত্রিরঙা পতাকা, এবং ব্রাজিল, আর্জেন্টিনা, প্রাচীন জাপান ও আধুনিক চীনের উদ্ভাবনী পতাকার আশ্চর্য মিলন। এ সত্যিই এক আন্তর্জাতিক চিহ্ন।" কোবার্টিনের নিবন্ধ ১৯৯২ সালে আন্তর্জাতিক অলিম্পিক কমিটির পত্রিকা  'Olympic Revue' (অলিম্পিক রেভিউ)-এ প্রকাশিত হওয়ার পরে মার্কিন ইতিহাসবিদ রবার্ট বার্নি বলেন যে আলিঙ্গনবদ্ধ রিংস-এর ভাবনা কোবার্টিনের মাথায় আসে যখন তিনি ইউএসএফএসএ(USFSA)- ইউনিয়ন দেস সজিয়েটেস ফ্রাঙ্কাইজেস ডি স্পোর্টস অ্যাথলেটিকস্‌, দুইটি ফরাসি ক্রীড়া সংস্থা কর্তৃক তৈরী একটি সংস্থার ভারপ্রাপ্ত ছিলেন ১৯২৫ সাল অবধি এবং আন্তর্জাতিক অলিম্পিক কমিটি র ফ্রান্সে প্রতিনিধিত্ব করায় তিনিই দায়ী; সে সংস্থার চিহ্ন ছিল দুইটি আলিঙ্গনবদ্ধ চাকতি(অনেকটা ভেসিকা পিসিস বিবাহ আংটির মতন) এবং সেই ভাবনাটি আসলে সুইস মনোবিজ্ঞানি কার্ল জং-এর, যা তাঁর জন্য ধারাবাহিকতা এবং মানবজাতির চিহ্ন।
চিহ্নটির জনপ্রিয়তা ও ব্যাপক ব্যবহার শুরু হয়েছিল বার্লিনের ১৯৩৬ গ্রীষ্মকালীন অলিম্পিক-এ। ১৯৩৬ সালের গ্রীষ্মকালীন অলিম্পিকের আয়োজন কমিটির ভারপ্রাপ্তাধীন কার্ল ডিয়েন ডেলফিতে একটি মশালবাহিনী অনুষ্ঠান সম্পন্ন করতে চেয়েছিলেন, এর আগেও ডেলফিতে বিখ্যাত ওরাকল্‌ ও পাইথিয়ান গেমসও আয়োজিত করা হয়েছিল। এই জন্য তিনি ডেলফিতে একটি মাইলস্টোন নির্মাণ করতে নির্দেশ দিলেন যার দুই পিঠে অলিম্পিক রিংসের চিত্র খোদাই করা থাকবে এবং একজন মশালধারী, তিনজন সহকারীর সাথে সেখান থেকে মশাল নিয়ে বার্লিন পৌঁছবেন। অনুষ্ঠানটি সম্পন্ন হয়েছিল, কিন্তু মাইলস্টোনটি আর সরানো হয়নি। পরে, দুই মার্কিন লেখক লিন এবং গ্রে পুল, ডেলফিতে থাকার সময়, ১৯৫০-এর দশকে মাইলস্টোনটিকে দেখেন এবং History of Ancient Games(প্রাচীন খেলাধুলোর ইতিহাস) -এ প্রতিবেদন লেখেন যে অলিম্পিক রিংসের উৎপত্তি প্রাচীন গ্রীস। পাথরটির প্রচলিত নাম 'কার্ল ডিয়েনের পাথর'। প্রতিবেদনটির ফলে লোকমুখে প্রচার হয়ে যায় যে অলিম্পিক রিংসের নকশা আসলে প্রাচীন গ্রীকদের।
বর্তমানে আন্তর্জাতিক অলিম্পিক কমিটির মত এই চিহ্নটি এই মত কে উৎসাহিত করে যে অলিম্পিক খেলা আন্তর্জাতিক এবং সমস্ত দেশকে অংশ নিতে স্বাগত করে। অলিম্পিক সনদে যেমনটা লেখা আছে, এই পাঁচটি রিংস পৃথিবীর পাঁচটি মহাদেশ গুলির মিলন দেখায় এবং গোটা বিশ্ব থেকে আসা খেলোয়াড়দের দেখায়। যদিও কোনও নির্দিষ্ট চাকতি কোনও নির্দিষ্ট মহাদেশকে বোঝায় না। ১৯৫১ সালের আগে অবধি সরকারী তথ্যবইয়ে লেখা ছিল প্রত্যেকটি চাকতি একটি নির্দিষ্ট মহাদেশকে বোঝায়: ইউরোপের জন্য নীল, এশিয়ার জন্য হলুদ, আফ্রিকার জন্য কালো, অস্ট্রেলিয়া ও ওশিয়ানিয়ার জন্য সবুজ এবং আমেরিকার জন্য লাল, কিন্তু এটি পরে অপসারণ করা হয়েছিল কারণ এটি অপ্রমাণিত যে পিয়ের দে কোবার্টিন এমন কিছুর ভাবনা করেছিল (নির্দিষ্ট মহাদেশের তত্ত্বটি সম্ভবত পরে যোগ করা হয়েছিল)। তবে ACNO - Association of National Olympic Committees (জাতীয় অলিম্পিক কমিটির সংস্থা) প্রত্যেকটি মহাদেশের জাতীয় কমিটিগুলির চিহ্ন নির্দিষ্ট চাকতির ভিতরে দেখায়।
নির্দিষ্ট পতাকা
কিছু নির্দিষ্ট পতাকা আছে যা সেই শহর কর্তৃক প্রদর্শন হয় যেই শহরগুলি পরবর্তী অলিম্পিক গেমসের আয়োজন করবে। প্রত্যেক অলিম্পিক শেষের অনুষ্ঠানে (যাকে অ্যান্টওয়ার্প অনুষ্ঠানও বলা হয়) পতাকাটি একটি আয়োজক শহরের মেয়র পরবর্তী আয়োজক শহরের মেয়রকে দেয় এবং তা শহরের হলে প্রদর্শিত হয়। এই পতাকাগুলি অলিম্পিক গেমসের জন্য তৈরী বৃহত্তর পতাকাগুলির সাথে গুলিয়ে ফেলা উচিত নয়, এই বড় পতাকাগুলি প্রত্যেকটি খেলার জন্য বিশেষ ভাবে তৈরী, যা স্টেডিয়ামে উত্তলিত হয় ও খেলার পরে অবনমিত হয়। যেহেতু এই কাজের জন্য কোনো নির্দিষ্ট পতাকা নেই, তাই সাধারণত এই পতাকাগুলির মধ্যে সামান্য এবং সূক্ষ্ম পার্থক্য থাকে - যেমন রঙের মধ্যে সামান্য পার্থক্য, অথবা, আরও উল্লেখযোগ্য ভাবে, প্রত্যেকটি চাকতির সাদা প্রান্তরেখার উপস্থিতি(বা অভাব)।
অ্যান্টওয়ার্প পতাকা
প্রথম অলিম্পিক পতাকাটি আইওসি-তে উপস্থাপন করা হয়েছিল ১৯২০ গ্রীষ্মকালীন অলিম্পিকের সময়, অ্যান্টওয়ার্প, বেলজিয়াম কর্তৃক। কিন্তু খেলার শেষে পতাকাটি নিরুদ্দেশ হয়ে যায় ও ১৯২৪ গ্রীষ্মকালীন অলিম্পিক - প্যারিসের জন্য নতুন একটি অলিম্পিক পতাকা বানাতে হয়। যদিও এটি একটি প্রতিস্থাপন ছিল, কিন্তু আইওসি এখনও এটিকে সরকারীভাবে 'প্যারিস পতাকা'র বদলে'অ্যান্টওয়ার্প পতাকা' বলে। এটি পরের শীতকালীন ও গ্রীষ্মকালীন অলিম্পিক আয়োজক শহরগুলিতেও নিয়ে যাওয়া হয়েছিল ১৯৫২ শীতকালীন অলিম্পিক অসলো, নরওয়ে অবধি, যখন একটি ভিন্ন অলিম্পিক পতাকা তৈরী হয়েছিল শুধুমাত্র শীতকালীন অলিম্পিকে র জন্য। ১৯২৪-এ তৈরী পতাকাটি এখন শুধু গ্রীষ্মকালীন অলিম্পিকের জন্য ব্যবহার হচ্ছিল সিওল ১৯৮৮ গেমস অবধি।
১৯৯৭ সালে, ইউএস অলিম্পিক কমিটি(যুক্তরাষ্ট্রীয় অলিম্পিক কমিটি) কর্তৃক আয়োজিত এক ভোজসভায় এক সাংবাদিক যুক্তরাষ্ট্রীয় অলিম্পিক কমিটির এক সদস্য ১৯২০ সালে প্ল্যাটফর্ম ডাইভিং-এ ব্রোঞ্জ পদক জয়ী হ্যাল হেইগ প্রিষ্টের সাক্ষাৎকার নিচ্ছিলেন। সাংবাদিকটি বললেন যে আইওসি এখনও ঠিক করতে পারেনি যে ১৯২০ সালের আসল অলিম্পিক পতাকাটির ঠিক কী হল। "এই ব্যাপারে আপনাকে আমি সাহায্য করতে পারি", প্রিষ্ট বললেন, "সেটি এখন আমার সুটকেসে!" অ্যান্টওয়ার্প অলিম্পিকের পরে সহ খেলোয়াড় ডিউক কাহানামোকু দ্বারা উৎসাহিত হয়ে প্রিষ্ট একটি পতাকাদণ্ডের উপর চড়ে পতাকাটি চুরি করেন। ৭৭ বছর ধরে পতাকাটি প্রিষ্টের সুটকেসের ভেতরে ছিল। ২০০০ সালের সিডনি গেমসে এক বিশেষ অনুষ্ঠানে, তখন তাঁর বয়স ১০৩, প্রিষ্ট পতাকাটি আইওসিকে ফেরত দেন। আসল অলিম্পিক পতাকাটি এখন লোজান, সুইজারল্যান্ড -এর অলিম্পিক মিউজিয়ামে আছে একটি ফলকের সাথে, যাতে প্রিষ্টকে ধন্যবাদ দেয়া হয়েছে পতাকাটি দেওয়ার জন্য।
অসলো পতাকা
অসলো পতাকাটি আইওসিতে উপস্থাপন করা হয়েছিল অসলো, নরওয়ে র মেয়র কর্তৃক, ১৯৫২ শীতকালীন অলিম্পিকের সময়। তখন থেকে এটি প্রত্যেক শীতকালীন অলিম্পিকের পরে পরবর্তী শীতকালীন অলিম্পিক গেমস আয়োজক শহরের হাতে ঘুরছে। বর্তমানে এটি একটি বিশেষ বাক্সে রাখা আছে, এবং এটির প্রতিরূপটি বিদায়ী অনুষ্ঠানে ব্যবহৃত হচ্ছে।
সিওল পতাকা
অ্যান্টওয়ার্প পতাকার উত্তরাধিকারী হিসাবে সিওল পতাকার উপস্থাপন হয়েছিল ১৯৮৮ গ্রীষ্মকালীন অলিম্পিকে, সিওল, দক্ষিণ কোরিয়া কর্তৃক। তখন থেকে পতাকাটি পরবর্তী গ্রীষ্মকালীন অলিম্পিকে র আয়োজক শহরের হাতে ঘুরছে। সিওল পতাকাটি বর্তমানে টোকিও মেট্রোপলিটন সরকারি ভবন-এ রাখা আছে।
রিও দি জেনেইরো পতাকা
সিওল পতাকার উত্তরাধিকারী হিসাবে রিও দি জেনেইরো পতাকার উপস্থাপন করা হয়েছিল ২০১৬ গ্রীষ্মকালীন অলিম্পিকে, রিও দি জেনেইরো, ব্রাজিল কর্তৃক এবং পতাকাটি পরের গ্রীষ্মকালীন অলিম্পিক আয়োজক টোকিও -র হাতে দেওয়া হয়েছে।
সিঙ্গাপুর পতাকা
যুব অলিম্পিক গেমসের উদ্বোধনীর জন্য একটি পতাকা বানানো হয়েছিল। পতাকাটি আসল পতাকারটিই অনুরূপ কিন্তু এই পতাকায় আয়োজক শহরের নাম ও সালের নাম লেখা থাকে এবং এটি উপস্থাপন করা হয়েছিল আইওসি প্রেসিডেন্ট জ্যাকুয়েস রগ কর্তৃক। ২৬ অগাস্ট ২০১০ তারিখে বিদায়ী অনুষ্ঠানে সিঙ্গাপুর কর্তৃপক্ষ পতাকাটি পরের আয়োজক শহর নানজিং ২০১৪ - কে হস্তান্তর করেন।
ইনসব্রুক পতাকা
শীতকালীন যুব অলিম্পিক গেমসের জন্য একটি পতাকার নকশা আইওসিতে উপস্থাপন করা হয়েছিল ২০১২ শীতকালীন অলিম্পিক -এর সময় ইনসব্রুক, নরওয়ে কর্তৃক। সেই থেকে পতাকাটি পরের আয়োজক শহরের হাতে হস্তান্তর হচ্ছে।
পদক এবং সনন্দ
পুরষ্কৃত বিজয়ীদের দেওয়া পদকগুলিও অলিম্পিক গেমসের সঙ্গে যুক্ত আরেকটি চিহ্ন। পদকগুলি স্বর্ণ মুদ্রিত রূপা র পদক - স্বর্ণপদক, রূপা এবং ব্রোঞ্জের জন্য, এবং শীর্ষ তিন প্রতিযোগীকে পুরস্কার করা হয়। একটি অলিম্পিয়াডের পদকের জন্য একটি নির্দিষ্ট নকশা আছে, যা সেই নির্দিষ্ট খেলার আয়োজকদের দ্বারা তৈরী হয়। ১৯২৮ থেকে ২০০০ অবধি পদকটির অভিমুখে খোদাই করা থাকত প্রাচীন গ্রিক বিজয়ের দেবী নিকে, যার বাম হস্তে পাম ও ডান হস্তে বিজয়ীর মুকুট ছিল। এই নকশাটি গিউজেপ্পে কাসিওলি কর্তৃক তৈরী হয়েছিল। প্রত্যেকটি অলিম্পিক গেমসে পদকের বিপরীত দিকে এবং টিকিটে বদল আনা হয়, যেখানে আয়োজক শহর থাকে।
২০০৪ সালে গেমসে আরও গ্রিক চরিত্রের স্পষ্ট রেফারেন্স আনতে পদকে বদল আনা হয়েছিল। এই পদকে দেবী নিকেকে প্যনাথেনিক স্টেডিয়ামে উড়ে আসতে দেখা যাচ্ছে, যা এই খেলার নবীকরণ দেখায়। এই নকশাটি গ্রীক জহরত নকশাকারী এলিনা ভট্‌সি কর্তৃক তৈরী।
অলিম্পিক সনন্দ ১৯৪৯ সাল থেকে চতুর্থ, পঞ্চম ও ষষ্ঠ প্রতিযোগীদের এবং ১৯৮১ সাল থেকে সপ্তম ও অষ্টম প্রতিযোগীদের দেওয়া হচ্ছে।
স্তোত্র
"অলিম্পিক স্তবগান", সরকারী ভাবে "অলিম্পিক স্তোত্র" অলিম্পিক পতাকার উত্তোলনের সময় গাওয়া হয়ে থাকে। এটি 'স্পিরিডন সামারাস' কর্তৃক রচিত হয়েছিল গ্রীক কবি এবং লেখক কোস্টিস পালামাস-এর একটি কবিতা থেকে কিছু শব্দ নিয়ে। কবি এবং গীতিকার দুইজনেই আইওসি'র প্রথম সভাপতি ডিমেট্রিয়াস ভিকেলাস, একজন গ্রিক প্রো-ইউরোপীয় কর্তৃক মনোনিত হয়েছিল। স্তোত্রটি ১৮৯৬ এথেন্স অলিম্পিক গেমস-এর সময় প্রথমবার গাওয়া হয়েছিল, কিন্তু আইওসি স্তোত্রটিকে অলিম্পিক গেমসের সরকারি স্তোত্রের তকমা দেয় ১৯৫৮ সালে। পরবর্তী বছরগুলিতে প্রত্যেকটি আয়োজক দেশ খেলাটির নিজস্ব সংস্করণের জন্য নির্দিষ্ট স্তোত্র জমা দেয়, মার্কিন যুক্তরাষ্ট্রের ক্যালিফোর্নিয়ায় স্কোয়াও ভ্যালিতে ১৯৬০ শীতকালীন অলিম্পিক অবধি।
অন্যান্য উল্লেখযোগ্য অলিম্পিক স্তবগান ও তূর্যনিনাদ: এছাড়াও আরও অনেক সুরকার অলিম্পিক সঙ্গীতে অবদান রেখেছেন, যেমন হেনরি মানসিনি, ফ্রান্সিস লাই, মারভিন হামলিস্‌চ, ফিলিপ গ্লাস, ডেভিড ফস্টার, মাইকিস থেওডোরাকিস, রিউইচি সাকামোতো, ভ্যাঞ্জেলিস, বেসিল পলেডোউরিস, মাইকেল কামেন, এবং মার্ক ওয়াটার্স। অবদানগুলির মধ্যে প্রতিজ্ঞাও ছিল: আমরা শপথ নিই যে আমরা আনন্দের প্রতিযোগিতা অলিম্পিক গেমসে অংশ নেব, তাদের নিয়মানুবর্তিতার প্রতি সম্মান দেখাবো এবং আমরা আমাদের দেশের সম্মান ও খেলাধুলার গৌরবের জন্য একজন ক্রীড়াবিদের আদর্শ নিয়ে অংশগ্রহণে আগ্রহী।
কোটিনোস
কোটিনোস ( গ্রীক: κότινος ) হচ্ছে একটি জলপাই ডাল, আসল উৎস বন্য জলপাই গাছ থেকে, বিজরিত করা হয় একটি বৃত্ত অথবা একটি নাল বানাতে, যা গ্রীক ঐশ্বরীক নায়ক হেরাক্লেস কর্তৃক উপস্থাপিত হয়েছিল। প্রাচীন অলিম্পিক গেমসে কোনো স্বর্ণ, রৌপ্য বা ব্রোঞ্জ পদক ছিল না। প্রত্যেক খেলায় শুধু একজন বিজয়ী ছিল যাকে বন্য জলপাই পাতার জয়মাল্য দিয়ে তৈরী মুকুট পরানো হত। জলপাই পাতাগুলির উৎস অলিম্পিয়ায় জিউসের মন্দিরে র কাছে একটি পবিত্র বৃক্ষ। প্লুটুস নাটকে অ্যারিস্টোফেন্স একটি বোধগম্য মন্তব্য করে যে কেন বিজয়ীদের সোনার বদলে জলপাই পাতার জয়মাল্যের তৈরী মুকুট দেওয়া হয়। বিজয়ী ক্রীড়াবিদদের সম্মানিত, প্রণোদিত, এবং প্রশংসিত করা হচ্ছে। তাঁদের কর্মগুলিকে প্রচারিত ও নথিবদ্ধ করা হচ্ছে যাতে তাঁদের ভবিষ্যৎ প্রজন্ম তাঁদের কৃতিত্বগুলিকে তারিফ করতে পারে।
জলপাইয়ের জয়মালার সঙ্গে প্রাসঙ্গিক একটি গল্প হিরোডোটাস কর্তৃক বর্ণিত হয়েছে। জের্ক্সিস থের্মোপিলাইয়ের যুদ্ধে র পরে কয়েকজন আর্কাডিয়ানদের প্রশ্ন করছিল। সে জিজ্ঞেস করে যে থের্মোপিলাইকে এত কম গ্রিক কেন রক্ষা করছে। উত্তর আসল "বাকি সবাই অলিম্পিক গেমসে অংশগ্রহণ করেছে"। এবং যখন জিজ্ঞেস করা হল "বিজয়ী-এর পুরস্কার কী?", উত্তর আসল "একটি জলপাই জয়মাল্য"। টিগ্রেন্সের একজন সেনাধ্যক্ষ তার সবচেয়ে মহান কথাগুলির একটি উদ্গীর্ণ করলেন: "হায় ঈশ্বর! মার্ডোনিয়াস, এরা কোন ধরনের মানুষ যাদের বিপক্ষে তুমি লড়তে পাঠিয়েছ? এমন মানুষ যারা দখলের জন্য নয়, সম্মানের জন্য লড়ছে।"
তবে পরে এটি আর একমাত্র পুরস্কার থাকল না, বিজয়ী খেলোয়াড়দের তাদের দেশ থেকে উদার অঙ্কের অর্থ পুরষ্কৃত করা হতে থাকল। কোটিনোসের ঐতিহ্য অ্যাথেন্স ২০০৪ অলিম্পিকের জন্য বিশেষভাবে নতুনকরণ করা হয়েছিল, যদিও এই ক্ষেত্রে এটি স্বর্ণপদকের সঙ্গে একসঙ্গে দেওয়া হয়েছিল। এটির পুরস্কার-অনুষ্ঠানে ব্যবহার ছাড়াও কোটিনোসকে ২০০৪ গ্রীষ্মকালীন অলিম্পিকের প্রতীক হিসাবে ব্যবহার করা হয়েছিল।
অলিম্পিক স্যালুট বা নমষ্কার
থাম্ব|The Olympic Salute(অলিম্পিক স্যালুট) গ্রা রুয়েব কর্তৃক তৈরী, [[অ্যামস্টারডাম|অ্যামস্টারডামে ১৯২৮ গ্রীষ্মকালীন অলিম্পিকের জন্য।]] অলিম্পিক স্যালুটটি রোমান স্যালুট-এর বৈকল্পিক রূপ, যা-তে ডান বাহু ও হাত প্রসারীত ও উর্ধ্বগামী, তালু বাহিরের দিকে ও নিচের দিকে এবং সমস্ত অঙ্গুষ্ঠ পরস্পর-স্পর্শিত। যদিও রোমান স্যালুট ও অলিম্পিক স্যালুটের মধ্যে একটি অমিল রয়েছে, তা হল যে অলিম্পিক স্যালুটটি তূলনামূলকভাবে বেশি উঁচু ও কাঁধ থেকে ডানদিকে একটি কোণে অবস্থিত। এই শুভেচ্ছাটি প্যারিস ১৯২৪ ও বার্লিন ১৯৩৬ গেমসের সরকারি পোস্টারে দৃশ্যমান ছিল।
স্যালুটটি দ্বিতীয় বিশ্বযুদ্ধ থেকে অব্যবহৃত কারণ নাৎসি স্যালুটের সঙ্গে এর আশ্চর্য সাদৃশ্য। এটি শেষবারের মত ব্যবহার হয় ফরাসি দল দ্বারা ১৯৪৮ শীতকালীন অলিম্পিকের উদ্বোধনী অনুষ্ঠানে।
মাসকট
১৯৬৮ শীতকালীন অলিম্পিক গ্রনোবল, ফ্রান্স থেকে অলিম্পিক গেমসের একটি করে মাসকট হয়ে আসছে, সাধারণত স্থানীয় কোনও প্রাণী এবং কদাচিৎ কোনও নরমুর্ত্তি যা সেই জায়গার সাংস্কৃতিক ঐতিহ্যকে দেখায়। প্রথম প্রধান মাসকট হচ্ছে মিশা, মস্কো তে ১৯৮০ গ্রীষ্মকালীন অলিম্পিকে র সময়। মিশা ব্যাপকভাবে ব্যবহৃত হয়েছিল উদ্বোধনী ও বিদায়ী অনুষ্ঠানে, মিশা র একটি টিভি অ্যানিমেটেড কার্টুন ছিল, এবং মিশাকে অনেক পণ্যদ্রব্যের উপরে দেখা গেল। ইদানীং বেশির ভাগ পণ্যদ্রব্য যাদের লক্ষ্য তরুণ-তরুণীরা সেই সব পণ্য অলিম্পিক চিহ্ন ও সংস্থার লোগোগুলির চেয়ে মাসকটের উপরই বেশি গুরুত্ত্ব দেয়।
মেধা সম্পত্তি
অলিম্পিক নিয়ম তাদের চিহ্নের প্রতি সংরক্ষণশীল, অনেক বিচারব্যবস্থা আন্দোলনকে একচেটিয়া ট্রেডমার্ক দিয়েছে পাঁচটি চাকতির পরস্পর আলিঙ্গনাবদ্ধ ব্যবস্থার ও 'অলিম্পিক' শব্দটির ব্যবহারের জন্য। তবে চাকতিগুলি স্বত্ব-সংরক্ষণের জন্য যোগ্যতাপ্রাপ্ত নয় তাদের সৃষ্টির তারিখের জন্য এবং কারণ পাঁচটি সাজানো চাকতি অভিনবত্বের সীমায় পৌঁছায় না, যা স্বত্ব সংরক্ষণের জন্য জরুরি।
আন্দোলনটি বেশ কয়েকটি সংগঠনের বিরুদ্ধে ব্যবস্থা গ্রহণ করেছে যেগুলি ট্রেডমার্ক অতিক্রান্ত করায় অভিযুক্ত, যেমন: গে গেমস; মিনিয়াপোলিস-ভিত্তিক ব্যান্ড দ্য হোপফুলস্‌ যা পূর্বে অলিম্পিক হোপফুলস্‌ নামে পরিচিত ছিল; রেডনেক অলিম্পিক বা রেডনেক গেমস; আওয়ানা ক্লাবস ইন্টারন্যাশনাল; এক খ্রিষ্টীয় যুব মন্ত্রক যে শব্দটি ব্যবহার করে তার প্রতিযোগিতামূলক খেলার জন্য; এবং উইজার্ডস্‌ অফ দ্য কোস্ট, আইওসির লেজেন্ড অফ দ্য ফাইভ রিংস-এর অভিযোগের সময়ের সমকালীন প্রকাশক।
১৯৩৮ সালে, নরওয়েজিয়ান ভাঁটিখানা ফ্রাইডেনলান্ড তাদের রুট বিয়ারের জন্য একটি লেবেল পেটেন্ট করে যার মধ্যে অলিম্পিক রিংসও ছিল। ১৯৫২ সালে, যখন নরওয়ের অলিম্পিক আয়োজন করার পালা আসল তখন অলিম্পিক কমিটিকে নরওয়ে পেটেন্ট অফিস দ্বারা জানানো হয়েছিল যে ফ্রাইডেনলান্ডের রিংসগুলিতে অধিকার আছে। আজও উত্তরাধিকারী সংস্থা রিংনেস এএস তাদের রুট বিয়ারের জন্য পেটেন্ট করা রিংগুলির অধিকার রাখে। এছারাও আরও কয়েকটি সংস্থা অলিম্পিকের নাম ব্যবহার করায় সফল হয়েছে, যেমন অলিম্পিক পেইন্ট, যার লোগোতে একটি মশালের রূপের তুলি আছে; এবং পূর্বের গ্রিক যাত্রীবাহী অলিম্পিক এয়ারলাইন্স।
আরও কিছু ক্রীড়া সংগঠন ও ঘটনাবলীকে আইওসি কর্তৃক অনুমতি দেওয়া হয়েছে তাদের নামে 'অলিম্পিক' ব্যবহার করার, যেমন স্পেশ্যাল অলিম্পিক, একটি আন্তর্জাতিক খেলা যা প্রতি চার বছর অন্তর মানসিকভাবে অক্ষমদের জন্য আয়োজিত হয়।
সাম্প্রতিক বছরে, আয়োজক কমিটিগুলিও বেসরকারী নিবেদকদের দ্বারা গোপনে ব্যবসা প্রতিরোধের জন্য আইন প্রণয়ন করার দাবী করেছে। যেমন লন্ডন অলিম্পিক গেমস এবং প্যারাঅলিম্পিক গেমস অ্যাক্ট ২০০৬-যে কোন শব্দ বা চিত্রাবলী ব্যবহার করার উপর গুরুতর বিধিনিষেধগুলি স্থাপন করে যা গেমগুলির সাথে অননুমোদিত সংগঠন গঠন করতে পারে, যেমন আয়োজক শহর, বছর ও অন্যন্যের উল্লেখ।
মুম্বই–নাগপুর এক্সপ্রেসওয়ে
মুম্বই নাগপুর এক্সপ্রেসওয়ে, যা মহারাষ্ট্র সমৃদ্ধি মহামার্গ নামে পরিচিত। এটি নির্মাণাধীন, দীর্ঘ, ৮ লেন বিশিষ্ট এক্সপ্রেসওয়ে, যেটি মহারাষ্ট্রের নাগপুর ও মুম্বই শহরকে সংযুক্ত করে।  এক্সপ্রেসওয়েটি রাজ্যের ১০ টি জেলা, ২৬ টি তেহসিল এবং ৩২০ টি গ্রামের মধ্যে দিয়ে অগ্রসর হয়েছে এবং দুইটি শহরে ভ্রমণের সময় ৮ ঘণ্টা হ্রাস বলে আশা করা হচ্ছে।  প্রকল্পের জন্য ৪৬,০০০ কোটি টাকা ব্যয় হবে এবং ৮,৬০৩ হেক্টর জমি অধিগ্রহণের প্রয়োজন হবে।
প্রকল্পের বিস্তারিত বিবরণ
মহারাষ্ট্র স্টেট রোড ডেভেলপমেন্ট কর্পোরেশন সমতলে ১৫০ কিমি/ঘণ্টা এবং পশ্চিম ঘাট বিভাগের পাহাড়ী অঞ্চলে ১০০ কিমি/ঘণ্টা গতির সাথে একটি সম্পূর্ণ গ্রিনফিল্ড এক্সপ্রেসওয়ে নির্মাণের জন্য  নকশা  করা প্রকল্প কার্যকর করার জন্য প্রধান সংস্থা।  রাজ্য সরকার এক্সপ্রেসওয়ের পাশাপাশি ২৪ টি শহরতলী নির্মাণের পরিকল্পনা করছে যার মধ্যে রয়েছে আধুনিক স্বাস্থ্যসেবা সুবিধা, দক্ষতা ব্যবস্থাপনা কেন্দ্র, আইটি পার্ক এবং শিক্ষা প্রতিষ্ঠান।  প্রকল্পের জন্য ১০ টি জেলায় মোট ২০,৮২০ হেক্টর জমি অধিগ্রহণ করা হবে, যার মধ্যে ৮,৫২০ হেক্টর মহাসড়কের জন্য ব্যবহার করা হবে, এবং ১০,৮০০ হেক্টর টাউনশিপ নির্মাণের জন্য ব্যবহার করা হবে।  প্রকল্পের অর্থায়ন করার জন্য ব্যাংকের কাছ থেকে ২৮,০০০ কোটি টাকার ঋণের প্রয়োজন হবে এমএসআরডিসি সংস্থার।
মহাসড়কে প্রাক নির্মাণ কাজ দ্রুততর করার জন্য, এমএসআরডিসি এই প্রকল্পটি পাঁচটি প্যাকেজে ভাগ করে নেওয়ার সিদ্ধান্ত নিয়েছে এবং প্রতিটি প্যাকেজের জন্য বিস্তারিত প্রকল্প প্রতিবেদন প্রস্তুত করার জন্য একটি পৃথক পরামর্শ সংস্থা নিযুক্ত করেছে। বেসামরিক কাজটি ১৬ টি প্যাকেজে বিভক্ত করা হয়েছিল যাতে পৃথকভাবে দরপত্র দেওয়া হয়।
তথ্যসূত্র
<references group="" responsive="">
লে কাত্র্ সঁ কু
ত্রুফো ও তার এক বন্ধুর জীবনে ঘটে যাওয়া কিছু ঘটনা এই চলচ্চিত্রে উঠে এসেছে। ফরাসি চলচ্চিত্রের ইতিহাস সম্বন্ধে ত্রুফোর ব্যক্তিগত অনুভূতিও এতে প্রকাশিত হয়েছে। ছবিটির একটি দৃশ্য জঁ ভিগো-র জেরো দ্য কোঁদুইত (Zéro de conduite) ছবি থেকে হুবহু অনুকরণ করা হয়েছে। ত্রুফো ছবিটি অঁদ্রে বাজাঁ-কে উৎসর্গ করেছেন। বাজাঁ ছিলেন ত্রুফোর আদর্শিক পিতা। ছবির দৃশ্যায়ন শুরু হওয়ার কিছুদিন আগে তিনি মৃত্যুবরণ করেন।
চরিত্র নিয়ে নিবিড় অধ্যয়নের পাশাপাশি এতে ফ্রান্সে কিশোরদের প্রতি অবিচারের চিত্রটিও ফুটে উঠেছে। এর অনেকটা জুড়ে আছে কিশোর অপরাধীদের বিচার।
পুরস্কার
চলচ্চিত্রটি বিপুল প্রশংসিত হয়েছিল এবং অনেকগুলো পুরস্কার অর্জন করেছিল। এর মধ্য উল্লেখযোগ্য হচ্ছে:
আজি বাংলাদেশের হৃদয় হতে কখন আপনি
আজি বাংলাদেশের হৃদয় হতে কখন আপনি হল একটি রবীন্দ্রসংগীত। গানটি রবীন্দ্রনাথ ঠাকুরের গীতি-সংকলন গীতবিতান গ্রন্থের "স্বদেশ" পর্যায়ভুক্ত ২১ সংখ্যক গান। ১৯০৫ সালে বঙ্গভঙ্গ-বিরোধী আন্দোলনের সময় গিরিডিতে থাকাকালীন (ভাদ্র-আশ্বিন ১৩১২) রবীন্দ্রনাথ যে ২০টি গান রচনা করেছিলেন এই গানটি তারই অন্যতম। গানটি প্রথম প্রকাশিত হয়েছিল ভাণ্ডার পত্রিকার ভাদ্র-আশ্বিন ১৩১২ সংখ্যায় (৬ আশ্বিন, ১৩১২/২২ অক্টোবর, ১৯০৫)। এরপর বাউল গীতিগ্রন্থে (আশ্বিন ১৩১২) এটি অন্তর্ভুক্ত হয় "মাতৃমূর্ত্তি" শিরোনামে। এছাড়াও গানটি পুনঃপ্রকাশিত হয় স্বদেশ (১৩১২), গান ("জাতীয়সঙ্গীত" পর্যায়, ১৩১৬), কাব্যগ্রন্থ (দশম খণ্ড, "জাতীয়সঙ্গীত" পর্যায়, ১৩২৩), গীতবিতান (প্রথম সংস্করণ) প্রথম খণ্ড (আশ্বিন ১৩৩৮) ও গীতবিতান (দ্বিতীয় সংস্করণ) প্রথম খণ্ড (ভাদ্র ১৩৪৫) সংকলনগুলিতেও। ১৩৩৮ সনের ২৮, ২৯ ও ৩১ ভাদ্র এবং ১ আশ্বিন তারিখে কলকাতায় বিশ্বভারতী দুর্গত সহায়ক সঙ্ঘ আয়োজিত একটি অনুষ্ঠান উপলক্ষ্যে প্রকাশিত গীতোৎসব অনুষ্ঠানপত্রীতে মুদ্রিত ২১টি গানেরও অন্যতম ছিল এটি।
গানটির ছত্রসংখ্যা ২২ এবং কলিসংখ্যা ১/২/৩/৪। গানটির সুর বাউলাঙ্গে মিশ্র বিভাস রাগে ও একতালে নিবদ্ধ। স্বরবিতান গ্রন্থের ৪৬শ খণ্ডে গানটির ইন্দিরা দেবী চৌধুরাণী কৃত স্বরলিপিটি প্রকাশিত হয়েছে। ইন্দিরা দেবী চৌধুরাণী কৃত স্বরলিপিটি প্রথম প্রকাশিত হয়েছিল সংগীত-প্রকাশিকা পত্রিকার বৈশাখ ১৩১৩ সংখ্যায়। অনাদিকুমার দস্তিদার কৃত অপর একটি স্বরলিপি প্রকাশিত হয় ১৩৫০ সনের গীতবিতান বার্ষিকী পত্রিকায়।
রবীন্দ্রনাথ স্বকণ্ঠে এইচ. বোস রেকর্ডস থেকে গানটি প্রথম রেকর্ড করেছিলেন (সিলিন্ডার রেকর্ড, লেবেল নং এইচ. বোস ৩৫৮)। ১৯০৬ সালের ১৬ ফেব্রুয়ারি (৪ ফাল্গুন ১৩১২ শুক্রবার) তারিখে বেঙ্গলি পত্রিকায় প্রকাশিত "এইচ. বোসে’জ রেকর্ডস/সংস কমপোজড অ্যান্ড সাং বাই বাবু রবীন্দ্রনাথ টেগোর" শীর্ষক বিজ্ঞাপনে রবীন্দ্রনাথের স্বকণ্ঠে রেকর্ডকৃত গানের তালিকায় এই গানটিরও উল্লেখ পাওয়া যায়। কিন্তু পরবর্তীকালে চেষ্টা সত্ত্বেও এইচ. বোস রেকর্ডস থেকে রবীন্দ্রনাথের স্বকণ্ঠে রেকর্ড করা কোনও গানই উদ্ধার করা যায়নি। এরপর কলম্বিয়া রেকর্ড থেকে গানটি রেকর্ড করেন ধীরেন্দ্রনাথ দাস (রেকর্ড নং এন-১৭০২৯)। পরবর্তীকালে গানটি রেকর্ড করেন অনিতা মজুমদার ও সন্তোষ সেনগুপ্ত দ্বৈতকণ্ঠে (রেকর্ড নং এন-২৭৮০৪), হেমন্ত মুখোপাধ্যায় (রেকর্ড নং জিই-৭৪৮৮, এসটিএইচভি ২৪২২) ও সাগর সেন।